《奉和御制南郊礼成》
宋代·寇准

荐降灵符昭瑞命，交修盛则荐清衷。
朝真曲里扬丕烈，类帝圆清报昊穹。
述职万邦咸执玉，来庭异域协占风。
禹功高大天无极，尧德明如日正中。
福浸含生臻富寿，泽流绵宇霈庞鸿。
粢盛丰洁神皆饗，金石和平政本通。
郁郁云烟当昼丽，熙熙景物共春融。
群臣抃蹈瞻宸扆，愿比南山祝寿躬。

作者简介：莱国忠愍公寇准（961-1023），字平仲。汉族，华州下邽(今陕西渭南）人。北宋政治家﹑诗人。太平兴国五年进士，授大理评事，知归州巴东、大名府成安县。天禧元年，改山南东道节度使，再起为相（中书侍郎兼吏部尚书、同平章事、景灵宫使）。天圣元年 (1023) 九月，又贬寇准衡州司马，是时寇准病笃，诏至，抱病赴衡州（今衡阳）任，病故于竹榻之上，妻子宋氏奏乞归葬故里。皇佑四年，诏翰林学士孙抃撰神道碑，帝为篆其首曰“旌忠”。寇准善诗能文，七绝尤有韵味，今传《寇忠愍诗集》三卷。